Läbi e-maksuameti esitati üle 450 tuhande tuludeklaratsiooni
Viimaseks tulude deklareerimise ametlikuks päevaks, 2. aprilliks, laekus kokku 452 143 e-deklaratsiooni, ameti töötajad on jõudnud sisestada üle 51 tuhande paberdeklaratsiooni. Paberil esitatud deklaratsioonide sisestamine ameti teenindusbüroodes käib.
Esitatud e-deklaratsioonide alusel kuulub tagasimaksmisele ligi 1,45 miljardit krooni. Tänase seisuga on sellest 320 995 deklaratsiooni alusel tagastatud üle 1,04 miljardi krooni. Juurdemakseid deklareeriti üle 572,8 miljoni krooni.
Maksu- ja Tolliamet palub tähele panna, et kuigi tulude deklareerimine on lõppenud, on siiski läbi e-maksuameti ja paberkandjal võimalik tuludeklaratsiooni esitada ning kliendid, kes on kohustatud tuludeklaratsiooni esitama, peaksid seda kindlasti tegema. Amet ootab tuludeklaratsioone kõikidelt FIEdelt.
Tuludeklaratsiooni hilinemisega esitamise või esitama jätmise eest on ametil õigus määrata trahvi kuni 18 000 krooni.
Tulu tagastamise ja juurdemaksmise tähtajaks on 2. juuli, juhul kui maksumaksja deklareeris kasu vara võõrandamisest või oli/on füüsilisest isikust ettevõtja (FIE), on tulumaksu tagastamise ja juurdemaksmise tähtajaks 1. oktoober.
Telli olulisemad raamatupidaja uudised igal nädalal enda postkasti.
Raamatupidaja.ee toetajad: